கயிலையின்மலை என நின்றான்; அனையவர் வரு தொழில் கண்டான்.	20 'இத இயல் இது' என, முந்தே இயைவுற இனிது தெரிந்தான்; பத இயல் அறிவு பயத்தால், அதின் நல பயன் உளது உண்டோ? சிதவு இயல் கடி பொழில் ஒன்றே சிதறிய செயல் தரு திண் போர் உதவு இயல் இனிதின் உவந்தான்,-எவரினும் அதிகம் உயர்ந்தான்.	21 வீரர்கள் படைகளை ஏவ அனுமன் ஒரு மரத்தால் அவர்களை எதிர்த்தல் 'இவன்! இவன்! இவன்!' என நின்றார்; 'இது!' என, முதலி எதிர்ந்தார்;- பவனனின் முடுகி நடந்தார், பகல் இரவு உற மிடைகின்றார்-